Maca ma nemmuqel ɣer tilawin, ayen id-fkan n tmuɣliwin d tidet, acu kan seg yiwet n tama n Hanoteau, Iswi-s yenna-d amek ara ad yaɣḍel azal n tmeṭṭut deg tmetti-nneɣ s tmuɣli-nni n mi yekcem iwakken ad rṣun wa ad fken I ẓuran ɣer daxel n ugdud, seg tama nniḍen iserdasen-agi xedmen kra n tezrawin ɣef tmetti-nneɣ, am ugmer n wammud n yisefra xeddmen taɣuri talqayant seg tama n unamek iwakken ad afen d acu-ten tamurt n umdan aqbayli deg tallit-nni n ṭrad, rnu ɣer waya llin aɣarbaz, iserdasen ifransisen lemden daɣen tutlayt taqbaylit ɣer-sen iswi iwakken ad senfalin akked imezdaɣ n tmurt n leqbayel, aya yedda-d s wudem-nni i yesɛa tikti ad rẓen tudsa n tmurt n leqbayel, am yinsayen neɣ leɛwayed, ad bḍun tudrin. Ayagi yella-d deg tallit-nni mi yella ibeddi n Faḍma Nsumer mgal amnekcum Afransis.